ROZHODNUTIE KOMISIE
z 15. decembra 2008,
ktorým sa menia a dopĺňajú rozhodnutia 2001/405/ES, 2002/255/ES, 2002/371/ES, 2002/740/ES, 2002/741/ES, 2005/341/ES a 2005/343/ES s cieľom predĺžiť platnosť ekologických kritérií na udelenie environmentálnej značky Spoločenstva určitým výrobkom
[oznámené pod číslom K(2008) 8442]
(Text s významom pre EHP)
(2008/962/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Európskeho parlamentu a Rady (ES) č. 1980/2000 zo 17. júla 2000 o revidovanej metóde Spoločenstva pri udeľovaní environmentálnej značky (1), a najmä na druhý pododsek jeho článku 6 ods. 1,
po porade s Výborom pre udeľovanie environmentálnej značky Európskej únie,
keďže:
(1)
Platnosť rozhodnutia Komisie 2001/405/ES zo 4. mája 2001, ktorým sa ustanovujú ekologické kritériá na udelenie environmentálnej značky Spoločenstva výrobkom z tissue papiera (2), sa skončí 4. mája 2009.
(2)
Platnosť rozhodnutia Komisie 2002/255/ES z 25. marca 2002, ktorým sa ustanovujú ekologické kritériá na udelenie environmentálnej značky Spoločenstva televízorom (3), sa skončí 31. marca 2009.
(3)
Platnosť rozhodnutia Komisie 2002/371/ES z 15 mája 2002, ktorým sa ustanovujú ekologické kritériá na udelenie environmentálnej značky Spoločenstva textilným výrobkom (4), sa skončí 31 mája 2009.
(4)
Platnosť rozhodnutia Komisie 2002/740/ES z 3. septembra 2002, ktorým sa stanovujú revidované ekologické kritériá na udelenie environmentálnej značky Spoločenstva posteľovým matracom a ktorým sa mení a dopĺňa rozhodnutie 98/634/ES (5), sa skončí 28. februára 2009.
(5)
Platnosť rozhodnutia Komisie 2002/741/ES zo 4. septembra 2002, ktorým sa ustanovujú revidované ekologické kritériá udeľovania environmentálnej značky Spoločenstva na kopírovací a grafický papier a ktorým sa mení a dopĺňa rozhodnutie 1999/554/ES (6), sa skončí 28. februára 2009.
(6)
Platnosť rozhodnutia Komisie 2005/341/ES z 11. apríla 2005, ktorým sa ustanovujú ekologické kritériá a s nimi súvisiace požiadavky na hodnotenie a overovanie na udelenie environmentálnej značky Spoločenstva osobným počítačom (7), sa skončí 30. apríla 2009.
(7)
Platnosť rozhodnutia Komisie 2005/343/ES z 11. apríla 2005, ktorým sa ustanovujú ekologické kritériá a s nimi súvisiace požiadavky na hodnotenie a overovanie na udelenie environmentálnej značky Spoločenstva prenosným počítačom (8), sa skončí 30. apríla 2009.
(8)
Podľa nariadenia (ES) č. 1980/2000 sa uskutočnila včasná revízia ekologických kritérií, ako aj súvisiacich požiadaviek na hodnotenie a overovanie, ktoré boli ustanovené týmito rozhodnutiami.
(9)
Vzhľadom na to, že tieto rozhodnutia sa nachádzajú v rôznych fázach procesu revízie, je primerané predĺžiť platnosť ekologických kritérií a súvisiacich požiadaviek na hodnotenie a overovanie, ktoré sú v nich stanovené. Platnosť by sa mala predĺžiť o 7 mesiacov v prípade rozhodnutí 2002/255/ES a 2002/371/ES, o 8 mesiacov v prípade rozhodnutia 2001/405/ES, o 10 mesiacov v prípade rozhodnutia 2002/740/ES, o 13 mesiacov v prípade rozhodnutí 2005/341/ES a 2005/343/ES, a o 15 mesiacov v prípade rozhodnutia 2002/741/ES.
(10)
Rozhodnutia 2001/405/ES, 2002/255/ES, 2002/371/ES, 2002/740/ES, 2002/741/ES, 2005/341/ES a 2005/343/ES by sa preto mali zodpovedajúcim spôsobom zmeniť a doplniť.
(11)
Opatrenia ustanovené v tomto rozhodnutí sú v súlade so stanoviskom výboru zriadeného článkom 17 nariadenia (ES) č. 1980/2000,
PRIJALA TOTO ROZHODNUTIE:
Článok 1
Článok 3 rozhodnutia 2001/405/ES sa nahrádza takto:
„Článok 3
Ekologické kritériá pre skupinu výrobkov ‚výrobky z tissue papiera’, ako aj súvisiace požiadavky na posudzovanie a overovanie, sú platné do 4. januára 2010.“
Článok 2
Článok 4 rozhodnutia 2002/255/ES sa nahrádza takto:
„Článok 4
Ekologické kritériá pre skupinu výrobkov ‚televízory’, ako aj súvisiace požiadavky na posudzovanie a overovanie, sú platné do 31. októbra 2009.“
Článok 3
Článok 5 rozhodnutia 2002/371/ES sa nahrádza takto:
„Článok 5
Ekologické kritériá pre skupinu výrobkov ‚textilné výrobky’, ako aj súvisiace požiadavky na posudzovanie a overovanie, sú platné do 31. decembra 2009.“
Článok 4
Článok 5 rozhodnutia 2002/740/ES sa nahrádza takto:
„Článok 5
Ekologické kritériá pre skupinu výrobkov ‚posteľové matrace’, ako aj súvisiace požiadavky na hodnotenie a overovanie, sú platné do 31. decembra 2009.“
Článok 5
Článok 5 rozhodnutia 2002/741/ES sa nahrádza takto:
„Článok 5
Ekologické kritériá pre skupinu výrobkov ‚kopírovací a grafický papier’, ako aj súvisiace požiadavky na hodnotenie a overovanie, sú platné do 31. mája 2010.“
Článok 6
Článok 3 rozhodnutia 2005/341/ES sa nahrádza takto:
„Článok 3
Ekologické kritériá pre skupinu výrobkov ‚osobné počítače’, ako aj súvisiace požiadavky na posudzovanie a overovanie, sú platné do 31. mája 2010.“
Článok 7
Článok 3 rozhodnutia 2005/343/ES sa nahrádza takto:
„Článok 3
Ekologické kritériá pre skupinu výrobkov ‚prenosné počítače’, ako aj súvisiace požiadavky na posudzovanie a overovanie, sú platné do 31. mája 2010.“
Článok 8
Toto rozhodnutie je určené členským štátom.
V Bruseli 15. decembra 2008